Noah Mølgaard Torsdag, 24. oktober 2013 - 18:47

Siumut og Atassut sikrede ved 18.45-tiden torsdag en ophævelse af den stærkt omdiskuterede nultolerance-politik over for uran og andre radioaktive mineraler ved mineraludvinding.

Det skete med 15 stemmer.

Inuit Ataqatigiit, Demokraterne, Partii Inuit og Hans Enoksen mønstrede 14 stemmer imod Naalakkersuisuts principbeslutningsforslag.

Dermed er en 25 år gammel nultolerance-politik over for uran ophævet efter fem timers debat torsdag. Det baner nu vejen for, at Naalakkersuisut kan behandle ansøgninger om mineprojekter med uran og andre radioaktive mineraler.

Læs "Koalitionen afværger mistillidsvotum"

Læs "Mistillidsvotum mod naalakkersuisoq"

Mindretallet bestående af Inuit Ataqatigiit og Demokraterne har ellers krævet udsættelse af beslutningen, indtil der har været afholdt en landsdækkende folkeafstemning. Men ændringsforslaget til udsættelse af beslutningen og folkestemningen blev afslået.

15 stemte imod ændringsforslaget, mens 13 stemte for. Én undlod at stemme.

- Vi kan ikke leve med, at ledigheden og leveomkostningerne stiger, mens vores økonomi står stille. Det er derfor nødvendigt, at vi afskaffer nultolerancen over for uran nu, sagde formanden for Naalakkersuisut Aleqa Hammond fra Siumut.

Læs mere om urandebatten her